Simmba Box Office Collection Day 14: रणवीर सिंह की नजर अब 250 करोड़ के तरफ, 'सिंबा' ने कमाए इतने करोड़  
'सिंबा' की शानदार कमाई जारी
अब नजरें 250 करोड़ की तरफ
कलेक्शन अभी भी करोड़ों में
Simmba Box Office Collection Day 14: रणवीर सिंह (Ranveer Singh) और सारा अली खान (Sara Ali Khan) की फिल्म 'सिंबा' (Simmba) कमाई में जबरदस्त रिस्पॉन्स दे रही है. 200 करोड़ का आंकड़ा पार करने के बाद अगली नजर 250 करोड़ की तरफ है. हालांकि इस आंकड़े को छूने के लिए तीसरे हफ्ते की जरूर पड़ेगी. इसके बावजूद रणवीर सिंह (Ranveer Singh) की फिल्म 'सिंबा' (Simmba) ने बॉक्स ऑफिस से न सिर्फ ताबड़तोड़ कलेक्शन किया, बल्कि बॉलीवुड के कई रिकॉर्ड भी तोड़ दिए. ट्रेड एनलिस्ट तरण आदर्श के मुताबिक फिल्म 13 दिनों में 208.14 करोड़ रुपए कमा चुकी है. रोजाना के कलेक्शन को देखते हुए गुरुवार की कमाई करीब 4 करोड़ के आस-पास रह सकती है.
 
#Simmba crosses *lifetime biz* of #GolmaalAgain on Day 13... Will cross ₹ 60 cr in Week 2, taking the 2-week total to ₹ 212 cr+... [Week 2] Fri 9.02 cr, Sat 13.32 cr, Sun 17.49 cr, Mon 6.16 cr, Tue 6.03 cr, Wed 5.31 cr. Total: ₹ 208.14 cr. India biz.
एक ओर बॉलीवुड किंग शाहरुख खान दो हफ्ते के बाद भी 100 करोड़ का आंकड़ा नहीं छू पाए तो वहीं रणवीर सिंह की फिल्म 'सिंबा' ने दो हफ्ते पूरे होने से पहले मात्र 12 दिन में 200 करोड़ रुपए कमा लिए. फिलहाल अभी भी कमाई की रफ्तार तेज चल रही है. फिलहाल डायरेक्टर रोहित शेट्टी के लिए खुशी की बात है कि 'सिंबा' के अलावा 'गोलमाल अगेन' और 'चेन्नई एक्सप्रेस' ने भी 200 करोड़ का आंकड़ा छूने में इतना ही समय लिया था. रोहित के 200 करोड़ फिल्मों की लिस्ट में सिंबा तीसरा फिल्म है. पहले हफ्ते में 150 करोड़ से ज्यादा कमाने के बाद दूसरे हफ्ते भी रफ्तार रुकने का नाम नहीं ले रही. 
 
#Simmba benchmarks...
Crossed ₹ 50 cr: Day 3
₹ 100 cr: Day 5
₹ 150 cr: Day 7
₹ 175 cr: Day 10
₹ 200 cr: Day 12
India biz.
BLOCKBUSTER.
'सिंबा' फिल्म ने 5 दिन में 100 करोड़, 7 दिन में 150 करोड़, 10 दिन में 175 करोड़ और 12 दिन में 200 करोड़ रुपए कमाए. फिल्म ट्रेड एक्सपर्ट तरण आदर्श (Taran Adarsh) के मुताबिक दूसरे हफ्ते की कमाई...शुक्रवार 2.02 करोड़ रु., शनिवार 13.32 करोड़ रु., रविवार 17.49 करोड़ रु., सोमवार 6.16 करोड़ रु., मंगलवार 6.03 करोड़ रु. कुलः 202.83 करोड़ रु.. भारत में हुई कमाई.' पिछले दिनों की कमाई को देखते हुए यह अंदाजा लगाया जा सकता है कि फिल्म बुधवार को करीब 5 करोड़ रुपए का कारोबार किया.

 
इस तरह रणवीर सिंह की ये अब तक की सबसे बड़ी सोलो हिट फिल्म बन चुकी है. रणवीर सिंह (Ranveer Singh) और सारा अली खान (Sara Ali Khan ) की 'सिम्बा (Simmba)' को रोहित शेट्टी (Rohit Shetty) ने डायरेक्ट किया है. 'सिम्बा' रोहित शेट्टी की आठवीं लगातार ऐसी फिल्म है जिसने बॉक्स ऑफिस पर 100 करोड़ रु. के आकंड़े को पार किया है. रोहित शेट्टी की 'सिम्बा' तेलुगू फिल्म 'टेम्पर' की रीमेक है. 'टेम्पर' साउथ की सुपरहिट फिल्म है और इसमें जूनियर एनटीआर लीड रोल में नजर आए थे.